Самае лепшае. Безумоўна, у Вінсэнта своеасаблівы творчы шлях і наўрад ці яго можна назваць рэперам у класічным разуменні гэтага слова. Але, Vinsent — гэта безумоўна частка хіп-хап культуры. Самае важнае, што такіх прафесіяналаў як ён, я сустракаю рэдка. Ведаю яго яшчэ ад таго часу, калі ён выкладаў у сеціва свае першыя трэкі, калі аб існаванні такога выканаўцы здагадваліся толькі адзінкі. Цяпер усё па-іншаму. Зміцер ставіцца да творчасці грунтоўна і мяне гэта падкупае. Vinsent — мой блізкі сябр, у нас шмат агульнага, таму мне было двойчы прыемна выступаць з ім на адной сцэне. Магу сказаць нават больш: выступаць на гэтым сольным канцэрце, першы раз, на адной сцэне з ім — вялікі гонар для мяне.